Η **Martha Graham Dance Company** είναι αμερικανική χορευτική ομάδα με έδρα τη Νέα Υόρκη. Ιδρύθηκε το 1926 από τη σπουδαία μοντέρνα χορεύτρια και χορογράφο Μάρθα Γκράχαμ (1894 – 1991) και είναι η μακροβιότερη ενεργή εταιρεία χορού των ΗΠΑ.

Ιστορία
-------

Ιδρύθηκε το 1926 και με αρχική έδρα το κεντρικό Μανχάταν. Τη δεκαετία του ‘50 μεταφέρθηκε βορειότερα, σε κτίριο που προηγουμένως ήταν ιδιοκτησία της βαρόνης Bethsabée de Rothschild. Εκεί παρέμεινε μέχρι τη δεκαετία του ‘90. Η τωρινή έδρα της ομάδας βρίσκεται σε κτίριο του Μανχάταν.

Το χορευτικό σχήμα έδωσε την πρώτη του παράσταση στις 18 Απριλίου 1926 στη Νέα Υόρκη. Στην αρχή το αποτελούσαν αποκλειστικά γυναίκες, με τους άντρες χορευτές να γίνονται δεκτοί σε αυτό πάνω από 10 χρόνια μετά τη δημιουργία του. Η Γκράχαμ πέρα από τις χορογραφίες και τη διδασκαλία ήταν ενεργή χορεύτρια μέχρι το 1969, όταν αποσύρθηκε σε ηλικία 75 χρονών. Στη συνέχεια μαζί με το θεωρητικό κομμάτι και την αναδιαμόρφωση του οργανισμού.

Στο πέρασμα των ετών εκπαιδεύτηκαν στη χορευτική ομάδα χορευτές και χορογράφοι όπως οι Μερς Κάνινγκχαμ, Τουίλα Θαρπ, Πολ Τέιλορ, Έρικ Χόκινς, Άννα Σοκόλοφ, Περλ Λανγκ και συνεργάστηκαν προσωπικότητες του χορού αλλά και άλλοι καλλιτέχνες όπως οι Φοντέιν, Νουρέγιεφ, Μπαρίσνικοφ, Μινέλι και Τέρνερ.

Παράλληλα η χορευτική ομάδα της Γκράχαμ έχει δώσει παραστάσεις σε περισσότερες από 50 χώρες ανά την υφήλιο. Η πρώτη οργανωμένη περιοδεία πραγματοποιήθηκε το 1942. Το 1950 περιόδευσε για πρώτη φορά στην Ευρώπη και το 1955-1956 αντίστοιχα στην Ασία. H χορευτική ομάδα έχει εμφανιστεί σε χώρους όπως η Μητροπολιτική Όπερα της Νέας Υόρκης, το Κάρνεγκι Χολ, η Όπερα του Παρισιού, η Βασιλική Όπερα του Λονδίνου, η Πυραμίδα του Χέοπα, το Ωδείο Ηρώδου του Αττικού και το Μουσείο Σύγχρονης Τέχνης του Σικάγου. καθώς και σε φεστιβάλ όπως εκείνα του Εδιμβούργου, των Αθηνών Επιδαύρου και του Βέιλ.

Το ρεπερτόριο της Martha Graham Dance Company περιλαμβάνει έργα της ιδρύτριας καθώς και έργα νεότερων χορογράφων εμπνευσμένα από τη διδασκαλία της Γκράχαμ.

Παραπομπές
----------

1. 1 2 3 4  Sherwood, M. «History». *Martha Graham Dance Company* (στα Αγγλικά). Ανακτήθηκε στις 22 Μαρτίου 2024.
2. ↑  «Adieu to the Boards From Which Graham's Dancers Leapt». *archive.nytimes.com*. Ανακτήθηκε στις 22 Μαρτίου 2024.
3. ↑  «Martha Graham Timeline: 1894-1949». *Library of Congress, Washington, D.C. 20540 USA*. Ανακτήθηκε στις 22 Μαρτίου 2024.
4. 1 2  «Martha Graham | Biography, Dance, Technique, Company, & Facts | Britannica». *www.britannica.com* (στα Αγγλικά). 8 Μαρτίου 2024. Ανακτήθηκε στις 22 Μαρτίου 2024.
5. ↑  «Martha Graham Dies at 96 - A Revolutionary in Dance - NYTimes.com». *web.archive.org*. 25 Μαΐου 2015. Ανακτήθηκε στις 22 Μαρτίου 2024.
6. 1 2 3  «archives.nypl.org -- Martha Graham Dance Company Tour records». *archives.nypl.org*. Ανακτήθηκε στις 22 Μαρτίου 2024.
7. ↑  «Museum of Contemporary Art». *web.archive.org*. 19 Σεπτεμβρίου 2011. Ανακτήθηκε στις 22 Μαρτίου 2024.
8. ↑  «Edinburgh Festival: Martha is dead; long live Martha». *The Independent* (στα Αγγλικά). 15 Αυγούστου 1996. Ανακτήθηκε στις 22 Μαρτίου 2024.
9. ↑  «Celebrating the Greek Connection». *Athens Epidaurus Festival* (στα Αγγλικά). Ανακτήθηκε στις 22 Μαρτίου 2024.
10. ↑  «Τα αστέρια που έλαμψαν στο Ηρώδειο». *ΤΟ ΒΗΜΑ*. 8 Νοεμβρίου 2022. Ανακτήθηκε στις 22 Μαρτίου 2024.
11. ↑  «Martha Graham | Vail Dance Festival». *Vail Dance Festival* (στα Αγγλικά). 11 Μαρτίου 2023. Ανακτήθηκε στις 22 Μαρτίου 2024.

Εξωτερικοί σύνδεσμοι
--------------------

* Martha Graham Dance Company